Shifokorlar bir yil ovqatlanmagan bolaga tashxis qo‘ya olmadi

Amerikalik 12 yoshli Lendon Jons ismli bola bir yil ovqatlanmasdan yashab, shifokorlarni qiyin ahvolga solib qo‘ydi, deya xabar berdi Vesti.ru.

Lendon oxigi marta 2013-yil oktabrida pitssa va muzqaymoq iste’mol qilganidan beri hech narsa yemaydi. Mahsulotlar hidini sezsa-da, ochlik va chanqoqlikni his qilmaydi.
Velosipedda sayr qilish va do‘stlari bilan bog‘da o‘ynashni yoqtirgan serharakat bolaning hozirda 24 soat davomida boshi aylanib, ko‘ngli ayniydi. Uning ota-onasi bolani davolash uchun AQShning turli shtatlaridagi 5 ta klinikaga bordi, hatto bir kasalxonadan 4 ming dollar qarz ham bo‘lib qoldi. Lekin bolani davolashning iloji topilmadi.
“Biz bolani sinchiklab o‘rgandik, biroq aniq bir tashxis qo‘ya olmadik”, — deb ta’kidladi 33 yillik malakaga ega bolalar nevropatologi Mark Patterson.